Ապրելավայրերը: Բնակվում է խիստ քարքարոտ, չորասեր բուսականությամբ կիսաանապատային տեղանքում` ծ.մ. 400–1500 մ բարձրության վրա: Մտնում է նաև ամրացված ավազուտների տեղամասեր, տեղ–տեղ հանդիպում է գետամերձ մացառուտներում: Չոր տափաստանների գոտում բնակեցնում է տարբեր ժայռային գոյացումները, ավելի հազվադեպ հանդիպում է հարթ տեղամասերում, ավազամկների և այլ կրծողների գաղութների մոտ: Հաճախ բնակվում է այգիներում և հարակից տարածքներում` քարեցանկ ապատերի վրա, դատարկված և կիսաքանդված շինություններում: Որպես թաքստոց օգտագործում է ժայռափոսերը, խորշերը քարերի տակ, կրծողների բները: Փափուկ հողում երբեմն կարող է փորել 150 սմ երկարությամբ և 60 սմ խորութամբ սեփական բներ: